แดนนี่ ศรีภิญโญ

ดนัย ศรีภิญโญ (ชื่อเล่น: แดนนี่) หรือเป็นที่รู้จักในชื่อ แดนนี่ ศรีภิญโญ (เกิดเมื่อวันที่ 28 สิงหาคม พ.ศ. 2511) เป็นนักแสดง และพิธีกรเชื้อสายลูกครึ่งไทย-อเมริกัน มีผลงานเป็นที่รู้จักกันในบทบาท "ตุ่ม" จากซิทคอม ระเบิดเถิดเทิง

ประวัติ

ชีวิตช่วงแรกและการศึกษา 
แดนนี่เกิดเมื่อวันที่ 28 สิงหาคม พ.ศ. 2511 เป็นลูกครึ่งไทย-อเมริกัน (คุณพ่อเป็นคนอเมริกัน และคุณแม่เป็นคนไทย แต่มีคนมารับอุปการะเป็นบุตรบุญธรรมมาตั้งแต่กำเนิด) แดนนี่เรียนระดับปวช. ที่โรงเรียนสยามธุรกิจพาณิชการ และสำเร็จการศึกษาสาขานาฏศิลป์สากล (หลักสูตรระยะสั้น) ของกรมศิลปากร

วงการบันเทิง 
แดนนี่เข้าสู่วงการตั้งแต่อายุ 18 ปี เขาจึงได้ไปสมัครกับค่ายกันตนา เป็นใบเบิกทาง และได้เล่นละครเรื่องแรกคือ อสุรกาย และหลังจากนั้นแดนนี่ก็มีผลงานมาอย่างต่อเนื่อง ทั้งบทดีและบทร้าย อาทิเช่น ปีศาจในโลงศพ, คุณแม่เพื่อนรัก, มายาตวัน, 12 ราศี, นางนกต่อ และอื่นๆ อีกมากมาย

ส่วนผลงานที่สร้างชื่อให้กับแดนนี่ให้เป็นที่หลายคนจำได้นั่นก็คือซิทคอม ระเบิดเถิดเทิง ในบท ตุ่ม ภรรยาของเท่ง (รับบทโดย เท่ง เถิดเทิง) ในช่วงปี พ.ศ. 2541 – พ.ศ. 2549

ชีวิตส่วนตัว 
แดนนี่สมรสกับกวาง-พจนีย์ พวงสุข เมื่อปี พ.ศ. 2553 มีบุตรสาวด้วยกัน 1 คนคือ ด.ญ. เอวาริณณ์ ศรีภิญโญ  (เกิด 12 มกราคม 2560)

ปัจจุบัน แดนนี่ใช้ชีวิตอยู่ที่อำเภอเดิมบางนางบวช จังหวัดสุพรรณบุรี และยังรับงานในวงการบันเทิงเป็นระยะๆ

ผลงาน

ละครโทรทัศน์
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก

 ละครโทรทัศน์ทั้งหมดด้านล่างนี้ออกอากาศทางช่อง 8

ละครซีรีส์/ซิทคอม

รายการโทรทัศน์

ผลงานภาพยนตร์

มิวสิควิดีโอ

ผลงานอื่นๆ 
 เคยเล่นตลกคณะเทพ โพธิ์งาม ในปี พ.ศ. 2535
 เคยเป็นโค-โปรดิวเซอร์ให้กับรายการของค่ายเจเอสแอล อาทิ ขบวนการจี้เส้น, ฮา 7 ดาว, เต็งหนึ่ง และ บุษบาปาร์ตี้
 เล่นโฆษณาลีโอเบียร์ร่วมกับ ไพโรจน์ ใจสิงห์ และ สมบัติ เมทะนี
 เคยเป็นหัวหน้าฝ่ายประชาสัมพันธ์ให้แก่ บริษัท ทริปเปิ้ลทู จำกัด

อ้างอิง

แหล่งข้อมูลอื่น 

 
อดีตดาราตลกดัง แดนนี่ เปิดใจป่วยเส้นเลือดสมองแตกหวิดพิการ แต่ก็ทำให้เจอรักแท้
 ส่องบ้านสไตล์คันทรีของ แดนนี่ ศรีภิญโญ อดีตดาราตลกชื่อดังยุค 90
 คุยแซ่บShow : “แดนนี่ ศรีภิญโญ” ชีวิตหลังออกวงการกว่า 6 ปี!! พร้อมเปิดใจครั้งแรกเป็นลูกบุญธรรม!!

ชาวไทยเชื้อสายอเมริกัน
นักแสดงชาวไทย
พิธีกรชาวไทย
บุคคลที่ยังมีชีวิตอยู่
บุคคลที่เกิดในปี พ.ศ. 2511
บทความเกี่ยวกับ ดารา ที่ยังไม่สมบูรณ์